Lokalpolitiet i Himmerland har snuppet 35 procent flere spritbilister de seneste tre måneder.

Langt flere bilister ligger på den forkerte side af 0,5 promille, når der bliver pustet i alkoholmeteret i Himmerland. Det skriver Nordjyske. I følge en intern statisk som politiets OPA-afdeling, Operativ Planlægning og Analyse, har lavet for Lokalpolitiet i Himmerland, så er der en stigning på 35 procent af bilister, der bliver taget bag rattet med for meget spiritus i blodårerne. Stigningen er ikke nødvendigvis et udtryk for at der er kommet flere spritbilister på vejene i Himmerland, forklarer politikommissær Henrik Skals fra Lokalpolitiet i Himmerland til Nordjyske. - Stigningen hænger sammen med at lokalpolitiet i Himmerland har ført en mere målrettet indsats overfor spritbilisterne. Vi haft et større fokus på problemet, og derfor har politiet pågrebet flere, siger han.